રાજુલા- ભાવનગર- વેરાવળ રોડ પર આવેલ ઠાકરધણી હોટલ પાસે ત્રણ ટ્રકો સામ-સામે ધડાકાભેર અથડાયા. જેમાં કુદરતનો કરીશ્‍મો કહો કે ડ્રાઈવરોનું નસીબ, આ અકસ્‍માતમાં ર જણા ગંભીર રીતે ઘાયલ થયેલા છે. જો કે આ અકસ્‍માત જોતા એવું લાગે કે કેટલાય લોકો મૃત્‍યુ પામ્‍યા હશે. આ વિચિત્ર અકસ્‍માતમાં છતડીયા અને વડ ગામના યુવાનો દ્વારા પ્રશંસનીય કામગીરી કરીને ટ્રકની અંદર ફસાયેલા ડ્રાઈવરને 108 પહોંચે તે પહેલા બહાર કાઢીને હોસ્‍પિટલે પહોંચાડતા આ ડ્રાઈવરનો બચાવ કરીને માનવતાને મહેંકાવેલ છે.આ યુવાનો દ્વારા અકસ્‍માત જોતા જ પળનો પણ વિલંબ કર્યા વગર ટીંગાટોળી કરીને હાથ લાગ્‍યા વાહનમાં રાજુલા હોસ્‍પિટલ પહોંચાડવામાં આવેલ હતા.